আওয়ামী লীগের সংসদীয় বোর্ডের বৈঠক শুরু হয় সন্ধ্যা সাড়ে ৭টার দিকে। বৈঠকে সভাপতিত্ব করেন আওয়ামী লীগ সভাপতি শেখ হাসিনা। বৈঠকে অন্যদের মধ্যে আওয়ামী লীগের উপদেষ্টা পরিষদের সদস্য সুরঞ্জিত সেনগুপ্ত, ড. আলাউদ্দীন আহমেদ, জনপ্রশাসনমন্ত্রী সৈয়দ আশরাফুল ইসলাম, সেতুমন্ত্রী ওবায়দুল কাদের, আওয়ামী লীগের দপ্তর সম্পাদক আব্দুল মান্নান খান প্রমুখ উপস্থিত ছিলেন। প্রয়াত সমাজকল্যাণমন্ত্রী সৈয়দ মহসিন আলীর নির্বাচনী আসন মৌলভীবাজার-৩-এ উপনির্বাচনের তারিখ ঘোষণা করেছে নির্বাচন কমিশন। মূলত ওই আসনে আওয়ামী লীগের প্রার্থী ঠিক করার জন্য গতকাল আওয়ামী লীগের সংসদীয় বোর্ডের বৈঠকটি ডাকা হয়। গতকাল সংসদীয় বোর্ডে আরও দুজনকে নিয়োগ দেওয়া হয়। এরা হলেন আওয়ামী লীগের সভাপতিম-লীর সদস্য শেখ ফজলুল করিম সেলিম ও সাবেক মন্ত্রিপরিষদ সচিব রাশিদুল হাসান। বৈঠকে স্থানীয় নির্বাচন নিয়েও আলোচনা হয়। জানা যায়, পৌর মেয়র ও ইউনিয়ন পরিষদের চেয়ারম্যান নির্বাচনে দলীয় প্রার্থীরা প্রতীক ব্যবহার করবেন। তবে কাউন্সিলর ও মেম্বার নির্বাচনের ক্ষেত্রে কোনো দলীয় প্রতীক ব্যবহৃত হবে না।